
PRIMĂRIA COMUNEI MACEA
PRIMAR

REFERAT DE APROBARE
NR. 7786/04 08 2021
privind modificarea Actului Constitutiv şi Statutului Asociaţiei de Dezvoltare Intercomunitară Apă Canalizare Judeţul Arad prin Actul Adițional nr. 10

[bookmark: _GoBack]Prin adresa nr. 941/30 10 2020 ADIAC Arad a solicitat Ministerului Fondurilor Europene să avizeze  modificarea Actului Constitutiv și a Statului  ADI Apă Canalizare Judeţul Arad prin Actul Adițional nr. 10. Modificarea propusă este în principal consecință a încetării mandatului unor reprezentanti în AGA ca urmare a scrutinului privind alegerile locale organizat la data de 26.09.2020 și în secundar a necesității de a reglementa condițiile de excepție în care organele de conducere ale Asociației își pot desfășura temporar activitatea, de la distanță în mediul online/offline, atunci când prin actele normative adoptate la nivel local și național sunt stabilite măsuri speciale, cum ar fi cele necesare prevenirii și combaterii infecțiilor cu SARS – COV2, ce fac imposibilă desfășurarea ședințelor AGA conform actualei prevederi statutare prin raportare la numărul total al membrilor asociați.
Prin adresa cu nr.99792/11 12 2020 Ministerul Fondurilor Europene arată că nu este necesar avizul pentru modificarea actelor statutare ale asociației, ci doar pentru contractul de delegare a gestiunii serviciului d alimentare cu apă potabilă și canalizare.
De asemenea, se impune modificarea documentelor statutare ale ADI Apă Canalizare Judeţul Arad întrucât:
- prin Hotărârea nr. 26/31 03 2021 Consiliul local al Comunei Hășmaș a aprobat aderarea la Asociația ADI Apă Canalizare Judeţul Arad;
- prin Hotărârea nr. 33/25 04 2021 Consiliul local al Comunei Archiș a aprobat aderarea la Asociația ADI Apă Canalizare Judeţul Arad, iar
- prin Hotărârea nr. 13/29 01 2021 Consiliul local al Comunei Almaș a aprobat aderarea la Asociația ADI Apă Canalizare Judeţul Arad.

La aprobarea mandatului special, cât și la desemnarea reprezentantului în Adunarea Generală a Asociației, trebuie avute în vedere și dispozițiile art. 10, alin (8) din Legea serviciilor comunitare de utilități publice nr. 51/2006, astfel cum a fost modificată prin Legea nr. 313 din 07 12 2015, în sensul că statutul și actul constitutiv al Asociației pot fi semnate în numele și pe seama UAT-ului numai de către primar/președintele consiliului județean, după caz, care este și reprezentantul UAT-ului în adunarea generală a Asociației

În temeiul art. 136  alin. (8) lit. a) din Ordonanța de urgență a Guvernului nr. 57/2019privind 
Codul administrativ, 
PROPUN

Consiliului local Macea să aprobe proiectul de hotărâre  nr. 81/ 04 08 2021 privind modificarea Actului Constitutiv şi Statutului Asociaţiei de Dezvoltare Intercomunitară Apă Canalizare Judeţul Arad prin Actul Adițional nr. 10.

